จดแจ้งสารพิษออนไลน์ มีผลบังคับใช้ตั้งแต่ 18 เม.ย.เป็นต้นไป
นายสุริยะ จึงรุ่งเรืองกิจ รมว.อุตสาหกรรม เปิดเผยว่า กรมโรงงานอุตสาหกรรม (กรอ.) ได้ออกประกาศ กรอ. เรื่อง การยื่นคำขอและการออกใบสำคัญเกี่ยวกับวัตถุอันตรายที่ กรอ. เป็นผู้รับผิดชอบ ในสถานการณ์การแพร่ระบาดของไวรัสโควิด-19 ซึ่งได้ประกาศลงในราชกิจจานุเบกษาเมื่อวันที่ 17 เม.ย.ที่ผ่านมา เพื่ออำนวยความสะดวกให้กับผู้ประกอบการจนกว่าโควิด-19 จะคลี่คลาย ซึ่งประกาศนี้มีผลบังคับใช้ตั้งแต่วันที่ 18 เม.ย.เป็นต้นไปทั้งนี้ผู้ประกอบการสามารถยื่นคำขอหรือใบแจ้งเกี่ยวกับวัตถุอันตรายผ่านระบบการอนุญาตวัตถุอันตราย ณ จุดเดียว (ระบบ HSSS) ทางสื่ออิเล็กทรอนิกส์ของ กรอ. ได้ อาทิ คำขอขึ้นทะเบียนวัตถุอันตราย (แบบ วอ./อก.1) เป็นต้น โดยสามารถดูรายละเอียดกฎหมายที่เกี่ยวข้อง การสมัครสมาชิกระบบการอนุญาตวัตถุอันตราย ณ จุดเดียว ผ่านคู่มือการตรวจสอบเอกสารหลักฐานประกอบการยื่นคำขอได้ที่เว็บไซต์กองบริหารจัดการวัตถุอันตรายด้านนายประกอบ วิวิธจินดา อธิบดี กรอ. กล่าวว่า 4 เดือนแรกของปีนี้ (ม.ค.-เม.ย.) มีการขออนุญาตนำเข้าวัตถุอันตราย 1.24 ล้านตัน ลดลงจากช่วงเดียวกันของปีที่ผ่านมา ที่มีการนำเข้า 1.26 ล้านตัน หรือลดลง 1.53% และมีการส่งออก 805432 ตัน เพิ่มขึ้นจากช่วงเดียวกันของปีก่อนที่ส่งออก 779287 ตัน หรือเพิ่มขึ้น 3.35% โดยสาเหตุที่มีการนำเข้าและส่งออกใกล้เคียงกับปีที่ผ่านมา อาจเกิดจากการตกลงซื้อขายไว้ล่วงหน้าก่อนโควิด-19 ระบาด.
กรมโรงงานอุตสาหกรรม (กรอ.) ได้ออกประกาศ กรอ. เรื่อง การยื่นคำขอและการออกใบสำคัญเกี่ยวกับวัตถุอันตรายที่ กรอ. เป็นผู้รับผิดชอบ ในสถานการณ์การแพร่ระบาดของไวรัสโควิด-19
วัตถุอันตราย,กรมโรงงานอุตสาหกรรม,กรอ.,กระทรวงอุตสาหกรรม,โควิด-19,สุริยะ จึงรุ่งเรืองกิจ,ข่าววันนี้